google/wiki40b huggingface dataset:
Πάνος Βλάχος

Βιογραφικό

Γεννήθηκε στις 10 Μαρτίου 1985 στη Βούλα Αττικής αλλά η καταγωγή του είναι από την Καλοσκοπή Φωκίδας.
Σπούδασε στο Τμήμα Ναυτιλιακών Σπουδών του Πανεπιστήμιο Πειραιώς. Εργάστηκε για μικρό χρονικό διάστημα σε μία ναυτιλιακή εταιρία στην Βούλα Αττικής ενώ παράλληλα ασχολήθηκε ερασιτεχνικά με το ποδόσφαιρο και το θέατρο. Αργότερα σπούδασε στο «Νέο ελληνικό θέατρο» του Γιώργου Αρμένη και ξεκίνησε να εργάζεται επαγγελματικά ως ηθοποιός.
Παίζει κιθάρα, μπουζούκι, μπαγλαμά, ακορντεόν, κοντραμπάσο και παραδοσιακά κρουστά. 
Στο θέατρο έχει συνεργαστεί με τους Δημήτρη Μαυρίκιο, Νίκο Καραθάνο, Λάκη Λαζόπουλο, Πέτρο Φιλλιπίδη, Κώστα Γάκη, Γιάννη Κακλέα και τον Νίκο Καλογερόπουλο με τον οποίον ξεκίνησε την καριέρα του. Το καλοκαίρι του 2014 έπαιξε στην Επίδαυρο τον ρόλο του Ξανθία, στους Βατράχους του Αριστοφάνη. 
Έγινε ευρύτερα γνωστός, μέσα από τις σειρές Η Ζωή της Άλλης, Οι Βασιλιάδες και Μην αρχίζεις τη μουρμούρα. 
Από το 2012 έχει σχέση με την ηθοποιό, Ιωάννα Τριανταφυλλίδου με την οποία αποφάσισε να μετακομίσει στη Νέα Υόρκη για σπουδές υποκριτικής. Ένα χρόνο αργότερα, εγκαταστάθηκαν στο  Λος Άντζελες της Καλιφόρνια προκειμένου να δουλέψουν ως ηθοποιοί.
Την άνοιξη του 2016, ξεκίνησε να δουλεύει ως ηθοποιός στην πρώτη του παράσταση στην Αμερική,το  "Mistero Buffo" του Dario Fo. Αρχικά, παίχτηκε στο θέατρο "Balcony" της Νέας Υόρκης και από τα μέσα του 2017, συνεχίζει να παίζεται στο fringe festival του Χόλυγουντ. Επίσης, έδωσε και την πρώτη του συναυλία στην Νέα Υόρκη, μαζί με τους  Lauren Wright and Peyton Tucker που έχουν κάνει μαζί ένα σχήμα, στον μουσικό χώρο Silvana Harlem.
Απειρόβαθο πηγάδι

Μαθηματική περιγραφή

Σε μία διάσταση, το πρόβλημα ορίζεται μονοσήμαντα από τη γνώση του δυναμικού μέσα στο οποίο κινείται το σωματίδιο και τις συνοριακές συνθήκες που πρέπει να ικανοποιεί η κυματοσυνάρτησή του. Με τη σειρά τους, οι συνοριακές συνθήκες επιβάλλονται από τη φυσική του προβλήματος. Στις παρακάτω θεματικές ενότητες παρουσιάζεται μία σύντομη μαθηματική περιγραφή των βασικότερων χαρακτηριστικών του προβλήματος του απειρόβαθου πηγαδιού.
Ιωάννης Α΄ της Μπραγκάνσα

Βιογραφία

Ήταν ο πρωτότοκος γιος τού Θεοδοσίου Α΄ 5ου δούκα της Μπραγκάνσα, κλπ. και της Ισαβέλας ντε Λανκάστρε, εγγονής τού Γεωργίου ντε Λενκάστρε δούκα της Κοΐμπρα, από τον Οίκος των Αβίς. 
Έπειτα από την καταστροφή της μάχης τού Κσαρ ελ Κεμπίρ. όπου απεβίωσε ο Σεβαστιανός της Πορτογαλίας άτεκνος, επόμενος βασιλιάς έγινε ο μεγάλος θείος του καρδινάλιος Ερρίκος. Επειδή αυτός ήταν ηλικιωμένος και ως καρδινάλιος δεν είχε νυμφευτεί για να έχει απογόνους, άρχισε μία κρίση διαδοχής πριν ακόμη αποβιώσει ο βασιλιάς. Ο Ιωάννης Α΄ υποστήριξε την σύζυγό του Αικατερίνη, ανιψιά τού Ερρίκου. Ο Φίλιππος Β΄ της Ισπανίας, επίσης ανιψιός τού Ερρίκου και διεκδικητής, τού πρότεινε να παραιτηθεί από την αξίωση και να λάβει την αντιβασιλεία της Βραζιλίας, να γίνει μέγας μάγιστρος τού Τάγματος τού Χριστού, να έχει άδεια να στέλνει κάθε έτος ένα πλοίο στην Ινδία και ο γιος τού Ιωάννη Α΄, ο Θεοδόσιος Β΄ να νυμφευτεί μία κόρη τού Φιλίππου Β΄. Όμως η Αικατερίνη τον επηρέασε να μην δεχθεί. 
Το 1580 απεβίωσε ο Ερρίκος και ο Ιωάννης Α΄ συνόδευσε τους κυβερνήτες τού βασιλείου στη Λισσαβώνα και το Σετούμπαλ, προσπαθώντας να εξασφαλίσει την αναγνώριση τού δικαιώματος της συζύγου του, όμως τελικά παραιτήθηκε υπέρ τού Φιλίππου Β΄. Τότε ξεκίνησε εμφύλιος πόλεμος και αρκετοί υποστήριξαν άλλον ανιψιό τού Ερρίκου, τον νόθο Αντώνιο, βοηθό ηγούμενο της μονής Κράτο. Ακολούθησε η μάχη της Αλκαντάρα, όπου ο Φίλιππος Β΄ νίκησε τον Αντώνιο, εισήλθε στην Πορτογαλία και αναγνωρίστηκε από την Συνέλευση (Cortes) στο Τόμαρ· ο Ιωάννης έλαβε τη θέση τού κοντόσταυλου. 
Όταν ο Φίλιππος Β΄ επέστρεψε στην Ισπανία, τον πρωτότοκο γιο τού Ιωάννη, τον Θεοδόσιο Β΄, τον έκανε κοντόσταυλο, τον δευτερότοκο Εδουάρδο τον έκανε μαρκήσιο της Φλεζίλα-Ζαρενζίλα και τον τρίτο Αλέξανδρο, που προοριζόταν για εκκλησιαστική σταδιοδρομία, τού έδωσε πολλές παραχωρήσεις. Στον Ιωάννη απένειμε τον τίτλο της Αυτού Εξοχότητος και τον έκανε καγκελλάριο.
Λάμα (Βουδισμός)

Ο Λάμα (བླ་མ་; = αρχηγός) είναι τίτλος για δάσκαλο Ντάρμα από το Θιβέτ. Το όνομα Λάμα μοιάζει πολύ με τον ορισμό Γκούρου από τη Σανσκριτική γλώσσα, μια από τις αρχαιότερες της Ινδίας.
Γιουσέφ Σαχέντ

Πρωθυπουργός

Στις 6 Αυγούστου 2016, αφού ο πρωθυπουργός Χαμπίμπ Εσίντ έχασε συντριπτικά την ψήφο εμπιστοσύνης στο κοινοβούλιο, ο Σαχέντ διορίστηκε από το κόμμα Nidaa Tounes για να διαδεχθεί τον Εσίντ ως πρωθυπουργό. Στις 26 Αυγούστου 2016, η κυβέρνησή του εγκρίθηκε από τη Συνέλευση των Λαϊκών Αντιπροσώπων με 167 ψήφους υπέρ επί συνόλου 194 ψηφισάντων και γι' αυτό διορίστηκε από τον πρόεδρο της Τυνησίας Μπέτζι Καΐντ Εσέμπσι .

Λιτότητα

Το 2018 έγιναν διαδηλώσεις διαμαρτυρίας ως αντίδραση στον πρόσφατα εγκριθέντα νόμο περί οικονομικών, ο οποίος τέθηκε σε ισχύ την 1η Ιανουαρίου και αύξησε τους φόρους επί της βενζίνης, των τηλεφωνικών καρτών, της στέγασης, της χρήσης του διαδικτύου, των δωματίων ξενοδοχείων και των τροφίμων όπως τα φρούτα και τα λαχανικά.   Επιβλήθηκαν επίσης τελωνειακοί φόροι στα καλλυντικά και σε ορισμένα γεωργικά προϊόντα.  
Το Λαϊκό Μέτωπο, μια συμμαχία των αριστερών κομμάτων της αντιπολίτευσης, κάλεσε σε συνεχείς διαμαρτυρίες ενάντια στα «άδικα» μέτρα λιτότητας της κυβέρνησης, ενώ ο πρωθυπουργός της Τυνησίας κατήγγειλε τη βία και έκανε έκκληση για ηρεμία, υποστηρίζοντας ότι αυτός και η κυβέρνησή του πιστεύουν ότι το 2018 " θα ήταν η τελευταία δύσκολη χρονιά για τους Τυνήσιους ».
Σημαία του Πακιστάν

Η εθνική σημαία του Πακιστάν σχεδιάστηκε από τον Syed Amir-ud-Din Kedwai και είναι βασισμένη στη σημαία του 1906 του Πανινδικού Μουσουλμανικού Συνδέσμου. Καθιερώθηκε στις 11 Αυγούστου 1947, τρεις ημέρες πριν από την ανεξαρτησία της χώρας. Η σημαία είναι γνωστή κοινώς ως Sabz Hilali Parcham (στην κυριολεξία: Πράσινη σημαία με ημισέληνο) και Parcham-e-Sitara aw Hilal (που σημαίνει Η σημαία της ημισελήνου και του άστρου.).

Συμβολισμός

Η σημαία αποτελείται από ένα σκούρο πράσινο φόντο, που συμβολίζει τη μουσουλμανική πλειοψηφία στο Πακιστάν και από μια κάθετη λευκή λωρίδα στο μέρος όπου κυματίζει η σημαία, στην αριστερή πλευρά, για τις μη μουσουλμανικές μειονότητες. Στο κέντρο βρίσκεται ένα λευκό πεντάκτινο αστέρι, σύμβολο του φωτός και των γνώσεων. Υπάρχει επίσης μία λευκή ημισέληνος.
Ιωάννης Γεώργιος Α΄ της Σαξονίας-Άιζεναχ

Βιογραφία

Ήταν ο τρίτος γιος του Γουλιέλμου δούκα της Σαξονίας-Βαϊμάρης και της Ελεονόρας-Δωροθέας, κόρης του Ιωάννη-Γεωργίου Α΄ πρίγκιπα του Άνχαλτ-Ντεσσάου.
Οσκόλκοβο (Αυτόνομος θύλακας Νενετσίας)

Το Οσκόλκοβο είναι ένα χωριό στον αυτόνομο θύλακα της Νενετσίας στην Ρωσική Ομοσπονδία. 
Ο πληθυσμός του χωριού, στην πανρωσική απογραφή του 2010 είναι 6 άτομα. .

Γεωγραφία

Το χωριό βρίσκεται απέναντι από τον Πετσόρα ποταμό. Από το Κράσνογιε (Νενετσία) απέχει 15 χιλιόμετρα, ενώ από την περιφερειακή πρωτεύουσα Ναριάν-Μαρ απέχει 45 χιλιόμετρα. Είναι μέρος της περιοχής Πριμόρσκο-Κουϊσκίι. 

Οικονομία

Η κύρια ασχολεία του πληθυσμού είναι η αλιεία. 

Υποδομές

Οι υποδομές στο Οσκόλκοβο είναι εγκαταστάσεις ηλεκτρικής ενέργειας, Ομοσπονδιακό σημείο μαιευτικής.
Οδυσσέας Μπέτσος

Βιογραφία

Ο Οδυσσέας Μπέτσος, γιος του Θεοδώρου, γεννήθηκε στο Θεσπρωτικό Πρέβεζας στις 21 Σεπτεμβρίου 1930. Φοίτησε στην Παιδαγωγική Ακαδημία Ιωαννίνων, από όπου αποφοίτησε το 1951. Υπηρέτησε ως δάσκαλος σε διάφορα Δημοτικά σχολεία της ευρύτερης περιοχής της Πρέβεζας. Ολοκλήρωσε τη μετεκπαίδευσή του στο Πανεπιστήμιο Αθηνών και έως το 1986, οπόταν συνταξιοδοτήθηκε, δίδαξε ως δάσκαλος και υπηρέτησε ως διευθυντής σε διάφορα Δημοτικά σχολεία της Πρέβεζας. Υπηρέτησε στο Γραφείο της Νομαρχιακής Επιθεώρησης Δημοτικής Εκπαίδευσης Πρέβεζας. Μετά τη συνταξιοδότησή του αφιερώθηκε στο συγγραφικό του έργο. Υπήρξε μέλος της πρώτης Συντακτικής Επιτροπής του περιοδικού Πρεβεζάνικα Χρονικά, τα οποία, από το 1978 και μέχρι τον θάνατό του, εμπλούτιζε συχνά με άρθρα ιστορικού και λαογραφικού, κυρίως, ενδιαφέροντος.

Συγγραφικό Έργο

Ο Οδυσσέας Μπέτσος δημοσίευσε, κυρίως, μελετήματα ποικίλων θεμάτων για την περιοχή της γενέτειράς του, Θεσπρωτικού Πρέβεζας. Οι μονογραφίες του για το Θεσπρωτικό (παλαιότερη ονομασία Λέλοβα) αποτελούν ανυπέρβλητο σημείο αναφοράς. Μελέτησε, επίσης, την τοπική ιστορία της Πρέβεζας και την ιστορία της εκπαίδευσης του νομού Πρέβεζας (π.χ. με εργασίες για τη Θεοφάνειο Σχολή), δημοσιεύοντας παράλληλα πολλές σχετικές εργασίες. Το έργο του πρέπει να θεωρηθεί ως ένα από τα σημαντικότερα για ολόκληρη την περιοχή της Πρέβεζας, η σπουδαιότητα του οποίου θα μπορούσε να συγκριθεί με αυτό του Ηλία Β. Βασιλά, ογκόλιθου της Πρεβεζάνικης ιστοριογραφίας. Μια πρώτη, σύντομη, καταγραφή των δημοσιευμάτων του Οδυσσέα Θ. Μπέτσου μετράει 8 μονογραφίες, 33 άρθρα σε περιοδικά και πάνω από 150 άρθρα σε εφημερίδες.
Αλγόριθμος Ε2*Β

Αλγόριθμος Ε2*Β

Ο αλγόριθμος Ε2*Β είναι μια σειρά ειδικών αλγορίθμων που έχουν σχεδιαστεί,προκειμένου να αυξήσουν την αποτελεσματικότητα και την ικανότητα των NIDSes(Συστήματα Ανίχνευσης Εισβολέων)για τα δίκτυα υπολογιστών. Οι πρώτοι που εξέτασαν τον σχεδιασμό ειδικών αλγορίθμων των NIDSes ήταν οι Fisk και Varghere (2002).

Λειτουργία των nidses

Τα NIDSes λειτουργούν ως ασπίδα ενάντια στις προσπάθειες που θέτουν σε κίνδυνο την εμπιστευτικότητα,ακεραιότητα,διαθεσιμότητα ή ακόμα και την προσπάθεια να παρακαμφθεί η ασφάλεια μηχανισμού σε δίκτυα υπολογιστών. Η τυπική λειτουργία βασίζεται σε μια σειρά από υπογραφές από τις οποίες η καθεμία περιγράφει μια γνωστή απειλή που σκοπεύει να εισβάλλει στο δίκτυο.1 NIDSes εξετάζει την κίνηση στο δίκτυο και καθορίζει αν τυχόν υπογραφές προσπαθούν να εισβάλλουν κάνοντας δοκιμές αντιστοίχησης. Η πιο κοινή επιθεώρηση του είναι να αντιστοιχεί τα πρότυπα σειρών ενάντια στο πακέτο που παρελήφθη σε μια σύνδεση δικτύου. Έτσι,προκειμένου να επιβιώσουν στις υψηλές απαιτήσεις και στην ταχύτητα σύνδεσης τα NIDSes πρέπει να έχουν μεγάλη απόδοση για να ανιχνεύουν γρήγορα τους εισβολείς, καθώς και να λαμβάνουν υπόψη το κόστος στις χορδές προκειμένου να δρομολογήσουν την αναζήτηση και να ταξινομήσουν τα πακέτα σε IP forwarding. Ο αλγόριθμος http://www.snort.org/ έχει δείξει από πειράματα πως μπορεί να γίνει ως και 36% πιο γρήγορος, εφικτός από υπάρχοντες αλγορίθμους (π.χ. Boyer-Moore, Horspool), καθώς χρησιμοποιεί λιγότερες οδηγίες και λιγότερη μνήμη από τους υπόλοιπους.

Βέλτιστος αλγόριθμος για NIDSES

Ε2*Β αλγόριθμος θεωρείται βέλτιστος, καθώς παρέχει γρήγορη αναζήτηση όταν μια συμβολοσειρά δεν υπάρχει στο ωφέλιμο φορτίο πακέτων. Επίσης, αντί να χρησιμοποιήσει χαρακτήρες των 8 bit ή των 16 bit όπως οι άλλοι, χρησιμοποιεί bit-strings αυθαίρετου μήκους. Το σύνολο των κανόνων που εφαρμόζει, είναι δομημένο σαν μια δισδιάστατη αλυσίδα, όπου κάθε στοιχείο έχει κεφαλίδα αλυσίδα. Όταν ένας κανόνας του πακέτου ταιριάζει στην κεφαλίδα σε μια σειρά εξετάσεων υπογραφών, τότε έχουμε εκτέλεση της συμβολοσειράς. Ο επιλεγμένος κανόνας από την αρχή αποτελείται από 187 κεφαλίδα με συνολικά 1.661 κανόνες από τους οποίους οι 1.575 είναι σειρές που ταιριάζουν στους κανόνες.

Κώδικας του αλγορίθμου

pre_process(char *input, int len)
{
pktid=pktno & (1<<cellsize - 1);
for (int idx = 0 ; idx < len-1 ; idx++) {
element = s[idx]<< ( elementsize-8 ) ˆ s[idx+1];
occurence_map [ element ] = pktid;
}
}
search(char *s, char *input, int len_s, int len)
{
for (int idx = 0 ; idx < len_s-1 ; idx++) {
element= s[idx]<< ( elementsize-8 ) ˆ s[idx+1];
if ( occurence_map [ element ] != pktid)
return DOES_NOT_EXIST ;
}
return boyer_moore(s, len_s, input, len);
}

Μειονέκτημα του νέου αλγορίθμου

Ο νέος αλγόριθμος που βελτιώνει αισθητά το ταίριασμα των χορδών και την επίδοσή των NIDSes μπορεί να λειτουργήσει αποτελεσματικά μόνο για κανόνες μεσαίου μεγέθους,καθώς σε μικρά ή πολύ μεγάλα σύνολα κανόνων δεν μπορούν να δουλέψουν.
Άνω Άγιος Ιωάννης Πιερίας

Τοπική Κοινότητα  Άνω Αγίου Ιωάννου

Ο Άνω Άγιος Ιωάννης αποτελεί μέρος της Τοπικής Κοινότητας Άνω Αγίου Ιωάννου, μαζί με τον οικισμό Νέος Άνω Άγιος Ιωάννης (35 κάτοικοι). Ο συνολικός πληθυσμός της είναι 477 κάτοικοι, κατά την Απογραφή του 2011.

Υποδομή

Το 2006 περατώθηκε η κατασκευή δρόμου μήκους 3.400μ. και διευκολύνθηκε η κίνηση μεταξύ του Κάτω Αγιάννη προς Άνω Αγιάννη, Τρίλοφο και Ρυάκια, αποφεύγοντας τη μεγάλη διαδρομή μέσω Κατερίνης, εξυπηρετώντας σε μεγάλο βαθμό τους επισκέπτες και τους αγρότες της περιοχής. 
Ενδιαφέρον παρουσιάζουν ο ενοριακός Ναός του Άνω Προφήτη Ηλία, ο Άγιος Παντελεήμων και το ξωκλήσι της Μεταμόρφωσης του Σωτήρος.
Το χωριό διαθέτει Αθλητικό Ποδοσφαιρικό Σύλλογο, με την επωνυμία "Η Πίνδος" αγωνίζεται στη Β΄ ερασιτεχνική κατηγορία του Νομού.  Το Δημοτικό Σχολείο του συγχωνεύτηκε με το Δημοτικό Σχολείο της Γανόχωρας. Λειτουργεί μονοθέσιο νηπιαγωγείο και γεωργικός συνεταιρισμός. 
Εκτός από τα καπνά, που αποτελούν το κυριότερο γεωργικό προϊόν, στο χωριό ασχολούνται και με τις ελιές.
Το 2007 ολοκληρώθηκαν τα αντιπλημμυρικά έργα στην περιοχή.

Ιστορικά στοιχεία

Το χωριό ήταν και είναι γνωστό με την ονομασία "Τούμπα Αγιάννη", επειδή είναι κτισμένο πάνω σε ύψωμα (τούμπα). οι κάτοικοί του είναι τουρκόφωνοι και Πόντιοι. Ο Άνω Αγιάννης ιδρύθηκε από πρόσφυγες προερχόμενους από την Καισάρεια και το Άργος της Καισάρειας (το μόνο χωριό της περιοχής που δεν είχε εξισλαμιστεί),  μετά το 1922. Μάλιστα, οι κάτοικοι του Άργους είχαν τουρκικά ονόματα και μόνο μετά την έλευση της δημοκρατίας στην Τουρκία απέκτησαν ονόματα ελληνικά, καθώς με τη δημοκρατία  παραχωρήθηκαν ελευθερίες στα σχολεία.  Ο πρώτος προορισμός των προσφύγων ήταν η Δράμα. Τις τελευταίες τρεις δεκαετίες έντονο ήταν το φαινόμενο της μετανάστευσης των κατοίκων του χωριού, σε χώρες όπως η Γερμανία.
Ο περιηγητής Ζώτος Μολοσσός αναφέρεται στο χωριό γύρω στο 1880 με το όνομα  "Μικρός- Μεγάλος Αγιάννης". Στην αναφορά του στο χωριό, ο Μολοσσός λέει ότι απέχει 1 ώρα από την Κατερίνη. "Κώμη 200 οίκων στους πρόποδες των Πιερίων με πεδιάδα αξιόλογον αρδευομένην υπό τερπνού ποταμού" .

Πολιτιστικά

Κάθε χρόνο τον Ιανουάριο τηρείται το έθιμο του καψίματος των καλικάντζαρων στο δημοτικό διαμέρισμα του Άνω Αγιάννη. Οι καλικάντζαροι φτιάχνονται από κέδρα και οδηγούνται στην πυρά από το χέρι των κατοίκων, στην πλατεία του δημοτικού  διαμερίσματος. Τηρείται επίσης το έθιμο με τις αβγομαχίες. Η εκδήλωση συνδιοργανώνεται τα τελευταία χρόνια από το Δήμο Κατερίνης και τον Ποντιακό Πολιτιστικό Σύλλογο «Άργος».
Στήβεν Σέιπιν

Έργο

Έχει ευρύ συγγραφικό έργο και είναι ένας από τους κύριους συνεισφέροντες στην κοινωνιολογία της επιστημονικής γνώσης και την ιστορία της επιστήμης. Το πιο γνωστό βιβλίο του είναι το Leviathan and the Air Pump το οποίο εκδόθηκε το 1985 και συνέγραψε με τον Σάιμον Σέιφερ, και για το οποίο τους απονεμήθηκε το βραβείο Εράσμους το 2005. Επίσης, το βιβλίο του με τίτλο Η Επιστημονική Επανάσταση έχει μεταφραστεί σε 14 γλώσσες.
Κατέχει την έδρα Φράνκλιν Λ. Φορντ ως καθηγητής ιστορίας της επιστήμης στο πανεπιστήμιο του Χάρβαρντ, ενώ παλαιότερα ήταν καθηγητής κοινωνιολογίας στο πανεπιστήμιο της Καλιφόρνια στο Σαν Ντιέγκο, και στο τμήμα επιστημονικών μελετών του πανεπιστημίου του Εδιμβούργου.
Φάρος των Οθωνών

Ιστορία

Το λατινικό όνομα του νησιού ήταν Fanos που σημαίνει πως παλιότερα στο νησί πρέπει να υπήρχε σημαντικός φάρος. Πρώτη φορά ο φάρος λειτούργησε το 1872 με πετρέλαιο. Το 1938 ο φωτιστικός μηχανισμός του ανανεώθηκε. Κατά τη διάρκεια του Β' Παγκοσμίου Πολέμου παρέμεινε σβηστός ενώ προκλήθηκαν και καταστροφές από τους βομβαρδισμούς και τις λεηλασίες. Το 1945 μετατράπηκε σε αυτόματο και το 1954 επισκευάστηκε και συνέχισε να λειτουργεί με πετρέλαιο μέχρι το 1984 όπου και ηλεκτροδοτήθηκε.

Φωτοβολία

Το 1872 όταν ο φάρος λειτουργούσε με πετρέλαιο η φωτοβολία (σ.σ. η απόσταση που το φως είναι ορατό) του φωτός που εξέπεμπε έφτανε τα 12 ναυτικά μίλια. Σήμερα οπού ο φάρος λειτουργεί με ηλεκτρισμό η φωτοβολία του φωτός φτάνει τα 21 ναυτικά μίλια. το 1872 ο φάρος εξέπεμπε λευκό φως με μία αναλαμπή ερυθρού φωτός κάθε ένα λεπτό. Σήμερα ο φάρος εξακολουθεί να εκπέμπει λευκό φως αλλά με μία ερυθρή αναλαμπή κάθε 12 δευτερόλεπτα.
Ελεονώρα της Αυστρίας

Βασίλισσα της Πορτογαλίας

Η Ελεονώρα παντρεύτηκε τελικά στον πρώτο της γάμο στις 16 Ιουλίου/1518 τον θείο της βασιλιά της Πορτογαλίας Εμμανουήλ Α' ο οποίος είχε παντρευτεί σε προηγούμενους γάμους του δυο δικές της θείες, ο αδελφός της αποφάσισε τον συγκεκριμένο γάμο προκειμένου να εμποδίσει κάθε βοήθεια των Πορτογάλων στους επαναστάτες της Καστίλης. Απο τον γάμο γεννήθηκε ο Κάρολος που πέθανε βρέφος (1520) και η Μαρία της Πορτογαλίας δούκισσα του Βισέ (1521), στις 13 Δεκεμβρίου/1521 ο πρώτος της σύζυγος πέθανε από επιδημία πανούκλας και η Ελεονώρα επέστρεψε ξανά στην Μαδρίτη στην αυλή του αδελφού της Καρόλου Κουίντου.

Βασίλισσα της Γαλλίας

Ο βασιλιάς της Γαλλίας Φραγκίσκος Α' ο οποίος ήταν χήρος από την πρώτη του σύζυγο Κλαυδία της Βρετάνης βρισκόταν αιχμάλωτος στην αυλή του αδελφού της και εξαναγκάστηκε να υπογράψει την ταπεινωτική γι'αυτόν Συνθήκη της Μαδρίτης (1526), ένας από τους όρους της συνθήκης ήταν να παντρευτεί ο Φραγκίσκος σε δεύτερο γάμο του την ίδια την Ελεονώρα. Το ζεύγος αναχώρησε στην συνέχεια από την Ισπανία για το Μπορντώ και η Ελεονώρα στέφθηκε βασίλισσα της Γαλλίας στις 31 Μαίου/1531, από τον γάμο της με τον Φραγκίσκο Α' δεν απέκτησε παιδιά. Ο Φραγκίσκος Α' την αγνόησε και προτιμούσε να έχει κρυφές σχέσεις με την ερωμένη του Άννα του Πισελέ, δεν συμμετείχε στην άσκηση πολιτικής κάτι συνηθισμένο στις Γαλλίδες βασίλισσες αλλά ήταν παρούσα σε όλες τις υπογραφές των μεγάλων συνθηκών της Γαλλίας με την Αγία Ρωμαϊκή Αυτοκρατορία όπως και στον αρραβώνα του θετού της γιου Ερρίκου με την Αικατερίνη των Μεδίκων. Η Ελεονώρα έμεινε γνωστή στους Γάλλους για την καλοσύνη και την φιλανθρωπία της ενώ έπεισε τον σύζυγο της να φέρει πίσω στην αυλή του τις θετές του κόρες Μανταλένα και Μαργαρίτα οι οποίες μεγάλωσαν στην εξοχή μαζί με την θεία τους Μαργαρίτα της Ναβάρρας. 
Όταν η Ελεονώρα χήρεψε και με τον δεύτερο σύζυγο της βασιλιά Φραγκίσκο Α' εγκατέλειψε την Γαλλία για τις Βρυξέλλες (1548). Στη συνέχεια εγκαταστάθηκε στην Ισπανία μαζί με την αδελφή της Μαρία (1556), βρισκόταν κοντά και στον αδελφό της Κάρολο Κουίντο ο οποίος βρισκόταν σε μοναστήρι μετά την παραίτηση του από τον θρόνο. Το (1558) συνάντησε την κόρη της Μαρία από τον πρώτο γάμο της ύστερα από 28 ολόκληρα χρόνια, πέθανε στο ταξίδι της επιστροφής.
Περί όνου σκιάς

Προέλευση της φράσης

Κάποιος επώνυμος Αβδηρίτης ενοικίασε έναν όνο για να μεταφέρει αυτόν και τις αποσκευές του σε άλλη πόλη. Περπατώντας σε ένα άνυδρο και άδενδρο τοπίο θέλησε το μεσημέρι να ξεκουραστεί και κάθισε στη σκιά του ζώου. Ο αγωγιάτης τότε του ζήτησε επιπλέον αμοιβή για την παρασχεθείσα από τον όνο ευεργετική σκιά την οποία όμως αρνήθηκε ο ενοικιαστής. Η διαφορά οδηγήθηκε στα δικαστήρια και μετά από αλλεπάλληλες δικαστικές αποφάσεις έφθασε ως τη Βουλή των τετρακοσίων. Εν τω μεταξύ η πόλη είχε αναστατωθεί και σχεδόν παραλύσει λόγω του ότι οι πολίτες είχαν διαιρεθεί σε δυο στρατόπεδα, τους «Σκιερούς», δηλαδή των οπαδών της σκιάς του όνου ως αυθύπαρκτου και αυτοτελούς πράγματος και τους «ονικούς» δηλαδή εκείνων της έννοιας του όνου ως συνολικού και ενιαίου αντικειμένου στη συναλλαγή. Λέγεται όμως προτού λήξει η δίκη, την λύση έδωσαν κάποιοι άγνωστοι, που εξόντωσαν τον ατυχή όνο και έτσι μη υπάρχοντος του πειστηρίου η υπόθεση ετέθη στο αρχείο.
Γουίλι Άντερσον

Κολλεγιακή καριέρα

Ο Γουίλι Άντερσον εισήχθη στο Πανεπιστήμιο της Τζόρτζια το 1984 και συμμετείχε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Τζόρτζια Μπουλντόγκς.
Αποφοίτησε από το Πανεπιστήμιο της Τζόρτζια το 1988, σε ηλικία 21 ετών.

Επαγγελματική καριέρα

Ο Γουίλι Άντερσον συμμετείχε στα Ντραφτς του ΝΒΑ το 1988 και εξασφάλισε συμβόλαιο συνεργασίας με τους Σαν Αντόνιο Σπερς. Στην ομάδα του Σαν Αντόνιο αγωνίστηκε για επτά χρόνια.
Τη διετία 1995-1997 αγωνίστηκε στο ΝΒΑ με τους Τορόντο Ράπτορς, τους Νιου Γιορκ Νικς και τους Μαϊάμι Χιτ.
Κατά τη διάρκεια της περιόδου 1996-97 πέρασε από τον Ολυμπιακό Πειραιώς.
Την περίοδο 1997-98 αγωνίστηκε με τη φανέλα της ΑΕΚ, με την οποία έφτασε στον τελικό της Ευρωλίγκα του 1998.
Το 1998 μετεγγράφη στην Μακάμπι Τελ Αβίβ, ομάδα του Ισραήλ.
Ο Γουίλι Άντερσον αποχώρησε από την ομάδα του Ισραήλ λίγο καιρό μετά την υπογραφή του συμβολαίου του και αποφάσισε να αποσυρθεί από την ενεργό δράση.

Διεθνείς συμμετοχές

Ο Γουίλι Άντερσον έχει πραγματοποιήσει αρκετές συμμετοχές με την Εθνική ομάδα καλαθοσφαίρισης των ΗΠΑ.
Μεταξύ άλλων, έχει συμμετάσχει με την Εθνική ομάδα των ΗΠΑ στους Ολυμπιακούς Αγώνες του 1988.
Χριστοπιστία

Ιστορική αναδρομή και συμμετοχή στην πολιτική σκηνή

Το κόμμα ιδρύθηκε το 1993 από τον Ευστάθιο Πατσαντζή, ως συνέχεια κομμάτων που είχε σχηματίσει στις προηγούμενες εκλογές (το «Ολυμπιακή Δημοκρατία» στις εθνικές εκλογές το 1977, το 1981, το 1985 και το 1989 και το «Βασιλομάχος» σε αυτές του 1990).
Έλαβε μέρος σε εθνικές εκλογές το 1993, το 1996, το 2000 και το 2004, ενώ σε ευρωεκλογές το 1994, το 1999 με 4 υποψηφίους και το 2004. Συμμετείχε στη Διακομματική Επιτροπή Εκλογών το 2004. Έκτοτε έπαψε να παίρνει μέρος στις εκλογές, αφού δεν κατέθεσε συνδυασμό στις εκλογές του 2007 (αν και είχε καταθέσει δήλωση συμμετοχής). Στις ευρωεκλογές του 2014 ο Πατσαντζής συμμετείχε στο ψηφοδέλτιο του Κινήματος Εθνικής Αντίστασης (Κ.Ε.ΑΝ) του Ιπποκράτη Σαββούρα, αλλά τελικά κάλεσε τον κόσμο σε αποχή, ζητώντας να μην ψηφιστεί ούτε τον ίδιος, όταν ανακάλυψε ότι ο Σαββούρας δεν τον καταχώρησε στο ψηφοδέλτιο ως "Πατσαντζής Ευστάθιος του Δημήτρη – Μονογενής", όπως είχαν συμφωνήσει, αλλά είχε αφαιρέσει το "Μονογενής".
Το 1993 πήρε 66 ψήφους, 
στις Ευρωεκλογές του 1994 18 ψήφους, 
στις βουλευτικές εκλογές του 1996, 71 ψήφους, 
στις Ευρωεκλογές του 1999 2.153 ψήφους
στις εκλογές του 2000 305 ψήφους, 
σε αυτές της 7ης Μαρτίου 2004 45 ψήφους 
και στις ευρωεκλογές του 2004 95 ψήφους.
Αναφέρεται ότι ο Πατσαντζής περιέφερε πλακάτ της Χριστοπιστίας στην πλατεία Συντάγματος, το οποίο είχε κρεμασμένο από το λαιμό του και σύμβολο «κυκλικού διπλοσταυρού» στο μέτωπο το οποίο είναι μέρος του εμβλήματος του κόμματος.